‘दुए द मूंह’ इक मनोवैज्ञानिक उपन्यास ऐ। नावल दा मुक्ख-पात्तर एक बैज्ञानक ऐ। लैबारेटरी च कम्म करदे होई धमाका होने करी ओह्‌दा मूंह जली गेआ जेह्‌दे कारण ओह्‌दा चेह्‌रा बदशकल गै नेईं होई गेआ-ओह्‌दे भाव बी खतम होई गे। मुंहै उप्पर पटि्टयां ब’न्नियै ओह् अपने आपै गी अजनबी समझन लगी पेआ-जीवन कोला कटोए दा, ओपरा, समाज चा छोके दा-जन। अपनी जनानी कन्नै प्यार करने दी कोशश कीती तां उ’न्नै बी मूंह्-फेरी लैता। कुंठा ते हीन-भाव ने उसी चैलंज दत्ता ते उ’न्नै अपना चेह्‌रा बदलने दी स्कीम बनाई-तजरबे करियै उ’न्नै इक ऐसा नामालूम मर्‌हक्खा बनाया जे उसी लाइय़ै ओह् इक नमां माह्‌नू, इक-दम दुआ माहनू बनी जंदा। मर्‌हक्ख चाढ़ियै उ’न्नै अपनी जनानी गी फसाने दी चाल चली-अपनी चाल्ला च सफल बी होई गेआ—अपनी चाल्ला च सफलता पर ओह्‌दा मन ग्लानी ते अपने कन्नै घृणा कन्नै भरोची गेआ।